***Milí žiaci,***

***Predložený test je zameraný na čítanie s porozumením s využitím internetu aj súvislého textu.***

***Pozostáva z 12 úloh, na ktoré budete odpovedať slovom, vetou, zakrúžkujete vždy iba jednu***

***právnu možnosť alebo vytvoríte správne dvojice. Zadania úloh i jednotlivé texty čítajte***

***pozorne a postupujte presne podľa pokynov.***

***Prajem veľa šťastia a úspechov!***

**Liturgický rok**

**Zadanie: Pozorne si prečítaj nasledujúci text a odpovedaj na otázky č.1-6.**

Liturgický rok

Liturgický rok rozdeľujeme na Adventné obdobie, Vianočné obdobie, Cezročné obdobie, Pôstne a Veľkonočné obdobie. V každom z nich prežívame určité udalosti z Ježišovho života. Každé liturgické obdobie má svoje znaky, symboly a dokonca vlastnú farbu.

**Adventné obdobie**

Adventé obdobie je doba očakávania, ktorou sa pripravujeme na slávenie príchodu Spasiteľa.

Adventé obdobie trvá štyri adventné nedele. Symbolom adventu je adventný veniec so 4 sviecami, liturgická farba je fialová.

**Vianočné obdobie**

Slávením Vianoc si pripomíname narodenie Božieho Syna a Spasiteľa sveta Ježiša Krista.

Vianočné obdobie sa začína Štedrým večerom a končí sa nedeľou Krstu Pána. Symbolom Vianoc je vianočný stromček a jasličky. Liturgická farba je biela alebo zlatá.

**Cezročné obdobie**

Obdobie cez rok je najdlhším obdobím liturgického roka. V tomto období nám Cirkev

pripomína celé tajomstvo Kristovho života. Toto liturgické obdobie má dve časti: Prvá časť začína po Vianociach a trvá do Popolcovej stredy, nazýva sa aj obdobím fašiangov.

Druhá časť Cezročného obdobia začína po Turícach a končí sa nedeľou Krista Kráľa. V tomto období slávime veľa cirkevných sviatkov: sviatok Najsvätejšieho Kristovho tela a krvi, Nanebovzatie Panny Márie, sviatok Všetkých svätých. Liturgická farba je zelená.

**Pôstne obdobie**

Počas Pôstneho obdobia si pripomíname utrpenie Pána Ježiša. V tomto období sa častejšie modlíme krížovú cestu. Veľký pôst sa začína Popolcovou stredou a vrcholí na Zelený štvrtok. V období Veľkého pôstu sa modlitbou, sebazapieraním a dobrými skutkami pripravujeme na slávenie najväčšieho kresťanského sviatku liturgického roka na Veľkú noc. Symbolom je kríž a pôstne plátno. Pôst trvá 40 dní – 6 pôstnych nedieľ. Liturgická farba je fialová.

**Veľkonočné obdobie**

Veľká noc je stredom a vrcholom liturgického roka. Pripomíname si najvýznamnejšie udalosti dejín našej spásy: smrť na kríži a zmŕtvychvstanie Pána Ježiša i udalosti života prvých kresťanov. Veľkonočné obdobie sa začína Veľkonočným trojdním: Zelený štvrtok, Veľký piatok, Biela sobota. Veľkonočné obdobie trvá 50 dní do Turíc – sviatku Zoslania Ducha Svätého. Symbolom Veľkej noci je svieca paškál a baránok. Liturgická farba veľkonočného obdobia je biela alebo zlatá.

1.úloha

Zadanie: Z textu vyplýva, že Veľký pôst sa začína :

A)Zoslaním Ducha Svätého

B)Popolcou stredou

C)Nanebovzatím Panny Márie

D)krstom Pána Ježiša

2.úloha

Zadanie: Doplň liturgické obdobie a jeho trvanie do vety:

......................... obdobie trvá .............. dní do Turíc - sviatku Zoslania Ducha Svätého.

3.úloha

Zadanie: Liturgická farba Cezročného obdobia je:

A)fialová

B)biela

C)zelená

D)zlatá

4.úloha

Zadanie: Z textu vyplýva, že veľkonočné trojdnie tvoria tieto dni:

A)Popolcová streda, Biela sobota, Veľkonočná nedeľa

B)Popolcová streda, Zelený štvrtok, Veľkonočná nedeľa

C)Zelený štvrtok, Veľký piatok, Biela sobota

D)Kvetná nedeľa, Zelený štvrtok, Veľkonočná nedeľa

5.úloha

Zadanie: Zoraď informácie podľa poradia, v ktorom si ich v texte čítal:

A)Symbolom Veľkej noci je svieca paškál a baránok.

B)Symbolom je kríž a pôstne plátno.

C)Liturgická farba je biela lebo zlatá.

D)Liturgická farba je zelená.

1. ......... 2. .......... 3. .......... 4. ...........

6.úloha

Zadanie: Priraď pojmy z pravej strany s pojmami z ľavej strany.

A)Veľkonočné obdobie 1.kríž

B)Pôstne obdobie 2.stromček

C)Obdobie cez rok 3.paškál

D)Vianočné obdobie 4.zelená farba

**Slávenia Veľkej noci**

**Zadanie: Pozorne si prečítaj text a vypracuj úlohu č. 7**

Veľká noc - najvýznamnejší kresťanský sviatok

Veľká noc je najstarším a najvýznamnejším sviatkom kresťanského cirkevného roka, počas ktorého si kresťania pripomínajú umučenie, smrť a vzkriesenie Ježiša Krista. Slávi sa na prvú jarnú nedeľu po splne mesiaca. Nadväzuje na židovské veľkonočné sviatky – paschu, ktoré sa slávili od 14. do 21. dňa v mesiaci nisan (náš marec až apríl) na pamiatku oslobodenia Izraelského národa z egyptského otroctva.

Vysvetlenie pôvodu názvu „veľká“ treba hľadať v časoch židovského otroctva v starovekom Egypte. Faraón nebol ochotný prepustiť izraelský ľud z Egypta od prác, a preto Boh trestal krajinu desiatimi ranami. Až po poslednej z nich, keď zomreli prvorodené egyptské deti, faraón prepustil zotročený ľud. Židov, ktorí pomazali veraje svojich dverí krvou baránka, sa táto pohroma netýkala a anjel smrti ich obišiel. Baránok je preto symbolom Ježiša Krista, ktorého krv nás všetkých zachránila od večného zatratenia. Ako sa ďalej uvádza v Biblii, po vyslobodení z Egypta previedol Boh ľud na čele s Mojžišom cez Červené more, ktoré rozdelil a vysušil. Symbolika prechodu z otroctva do slobody sa preniesla aj do kresťanstva ako prechod z hriechu do života v Božej milosti, ktorý zabezpečil Ježiš Kristus svojou smrťou a zmŕtvychvstaním. Udalosti spojené s jeho ukrižovaním a vzkriesením sa odohrali práve počas pésachu, a preto sa židovská a kresťanská Veľká noc kryje aj časovo.

7.úloha

Zadanie: Ktoré tvrdenie je **nepravdivé?**

A)Veľká noc je najstarším a najvýznamnejším sviatkom kresťanského cirkevného

roka, počas ktorého si kresťania pripomínajú umučenie a vzkriesenie Ježiša Krista.

B)Baránok je preto symbolom Ježiša Krista, ktorého krv nás všetkých zachránila od

Večného zatratenia.

C)Slávi sa na prvú jarnú nedeľu po splne mesiaca.

D)Faraón nebol ochotný prepustiť izraelský ľud z Egypta od prác, a preto Boh

trestal krajinu desiatimi ranami.

**Slávenie Veľkej noci**

**Zadanie: Prečítaj si pozorne text a vypracuje otázky č. 8-12.**

Vo Veľkom týždni Rímskokatolícka cirkev slávi tajomstvá spásy, ktoré uskutočnil Ježiš v posledných dňoch svojho života. Veľký týždeň sa začína Kvetnou nedeľou, čiže Nedeľou utrpenia Pána, v ktorej sa spája predzvesť kráľovského triumfu Ježiša Krista so zvesťou o jeho umučení.

Večernou omšou na pamiatku Pánovej večere sa začína Veľkonočné trojdnie, ktoré pokračuje cez Veľký piatok utrpenia a smrti Pána a cez Bielu sobotu, vrcholí Veľkonočnou vigíliou. Veľkonočné - posvätné trojdnie alebo triduum – Zelený štvrtok, Veľký piatok a Biela sobota, majú bohatý liturgický obsah a symboliku. Je to spoločné pomenovanie troch dní, v ktorých si Cirkev pripomína udalosti nášho vykúpenia v ich historickom poradí: Ježišovú smrť na Veľký piatok, Ježiša uloženého v hrobe na Bielu sobotu a Ježišovo zmŕtvychvstanie na Veľkonočnú nedeľu.

**Zelený štvrtok**

Podstatou Zeleného štvrtku je spomienka na ustanovenie sviatosti Oltárnej i sviatosti kňazstva. Na Zelený štvrtok predpoludním biskupi na pamiatku ustanovenia sviatosti kňazstva slúžia sväté omše so všetkými kňazmi svojich diecéz. Pri týchto omšiach sa posväcujú aj tri druhy oleja: krizma, olej katechumenov a olej chorých. Olej je znamením sily. V liturgii sa olej používa pri krste, birmovaní, sviatosti pomazania chorých a pri vysvätení kňazov.

**Veľký piatok**

Je dňom utrpenia, ukrižovania a smrti Ježiša Krista. V rímskokatolíckych chrámoch sa v tento deň neslúži svätá omša, oltáre sú bez chrámového rúcha. Všetci veriaci sa postia od mäsitých pokrmov a najesť sa možno za deň len raz do sýtosti. Je to deň osobitne zasvätený spomienke Ježišovho utrpenia a smrti na kríži. Je to deň pôstu, pokánia a jediný deň roka, kedy sa neslávi Eucharistická obeta. Namiesto nej sa koná liturgia umučenia Pána, ktorá pozostáva z bohoslužby slova, slávnostnej modlitby veriacich, z poklony Svätému krížu a sv. prijímania. Ježišovu smrť nám pripomína aj liturgická farba červená - farba krvi.

**Biela sobota**

Cez deň je poklona v Božom hrobe.  
Obrady Bielej soboty sa konajú po západe slnka. Podľa pradávnej tradície je táto noc očakávaním Pána, noc bdenia, zasvätená Pánovi. Počas Veľkonočnej vigílie Cirkev bdie a očakáva Kristovo zmŕtvychvstanie. Katolícka cirkev slávi vigíliu už ako radostnú slávnosť vzkriesenia, znovu sa rozozvučia zvony, ktoré od štvrtka večera ml

**Veľkonočná nedeľa**

V tento deň si rímskokatolíci pripomínajú ukrižovanie, smrť a zmŕtvychvstanie Ježiša Krista. Zmŕtvychvstanie – najväčší Kristov zázrak a základná pravda kresťanskej viery. Je to víťazné zavŕšenie Kristovho vykupiteľského diela. Jeho duša sa opäť spojila s osláveným telom, na ktorom síce ostali rany ukrižovania, ale ináč nepodliehalo obmedzeniam času a priestoru. Veľkonočné obdobie trvá 50 dní, končí sa večer na sviatok Zoslania Ducha Svätého (Turíce).

8. úloha

Zadanie: Doplň udalosti, ktoré sa stali na Veľký piatok, Bielu sobotu a Veľkonočnú nedeľu:

Na Veľký piatok si pripomíname Ježišovu .................. .

Na Bielu sobotu si pripomíname Ježišovo uloženie do .............. .

Na Veľkonočnú nedeľu si pripomíname Ješišovo ........................ .

9.úloha

Zadanie: Čo je podstatou Zeleného štvrtka? Doplň vetu.

Podstatou Zeleného štvrtka

.............................................................................................................................

............................................................................................................................

10.úloha

Zadanie: Ako sa volá jediný deň v roku, v ktorom sa neslávi Eucharistická obeta?

Odpoveď: .......................................................................

11.úloha

Zadanie: Z textu vyplýva, že

A))Počas Veľkonočnej vigílie Cirkev bdie a očakáva Kristovo nanebovstúpenie.

B) Počas Veľkonočnej vigílie Cirkev bdie a očakáva Kristov krst.

c) Počas Veľkonočnej vigílie Cirkev bdie a očakáva zoslanie Ducha Svätého.

d) Počas Veľkonočnej vigílie Cirkev bdie a očakáva Kristovo zmŕtvychvstanie.

**12. úloha:** Veľká noc – najvýznamnejší kresťanský sviatok

predmet: náboženská výchova

**Zadanie:** Na základe ukážky 4 označ v každej možnosti správnu odpoveď.

a) Veľkonočné obdobie končí večer na sviatok Zjavenia Pána. ÁNO - NIE

b) Počas Bielej soboty sa na znak smútku za Ježišom nekoná Eucharistická obeta. ÁNO - NIE

c) Krizma je osobitný druh oleja, ktorý sa používa pri pomazaní chorých. ÁNO - NIE

d) Veľký piatok sa pre rímskokatolíkov spája s červenou liturgickou farbou. ÁNO - NIE